stanford-oval/wikipedia huggingface dataset:
โทโมโยะอาฟเตอร์: อิตส์อะวันเดอร์ฟูลไลฟ์
สื่อที่เกี่ยวข้อง > เพลง

วิชวลโนเวลมีเพลงหลักสองเพลง ได้แก่ เพลงเปิด  "Light colors" และเพลงปิด "Life is like a Melody" ทั้งสองเพลงมี Lia เป็นผู้ร้อง เพลงประกอบเกมโทโมโยะอาฟเตอร์เป็นของแถมมาพร้อมกับการวางจำหน่ายโทโมโยะอาฟเตอร์ เมื่อวันที่ 25 พฤศจิกายน ค.ศ. 2005 โดยได้รับรหัสสินค้า KSLA-0020 และมีการวางจำหน่ายอีกครั้งเมื่อวันที่ 27 เมษายน ค.ศ. 2007 เพลงประกอบมีทั้งสิ้น 21 เพลง ซึ่งได้รับการประพันธ์ เรียบเรียงและผลิตโดยมาเอดะ จุง, โอริโตะ ชินจิ, โตโงชิ มาโงเมะ, ชิมิซุ ยูกิ, อูเอสึ มิอุและทาคาเสะ คาซูยะจาก I've Sound อัลบัมเรียบเรียงเปียโนวางจำหน่ายเมื่อ 29 ธันวาคม ค.ศ. 2005 ในชื่อ เปียโนโนะโมริ ซึ่งมีเพลงประกอบ 5 เพลงจากโทโมโยะอาฟเตอร์ และ 5 เพลงจากแคลนนาด แต่ละอัลบัมออกในนามค่ายเพลงของคีย์ คีย์ซาวส์เลเบล
| ลำดับ | ชื่อเพลง | ทำนอง | เรียบเรียง | ยาว |
| --- | --- | --- | --- | --- |
| 1. | "Light colors" (เนื้อร้อง: มาเอดะ จุง ขับร้อง: Lia) | โอริโตะ ชินจิ | ทาคาเสะ คาซูยะ | 6:38 |
| 2. | "Hope" | มาเอดะ จุง | ชิมิซุ ยูกิ | 2:43 |
| 3. | "Love Song" | มาเอดะ จุง | ชิมิซุ ยูกิ | 2:51 |
| 4. | "Dear Old Home" | โอริโตะ ชินจิ | โอริโตะ ชินจิ | 3:31 |
| 5. | "Rivulet" | โอริโตะ ชินจิ | โอริโตะ ชินจิ | 2:33 |
| 6. | "Morning Glow" | มาเอดะ จุง | อูเอสึ มิอุ | 3:03 |
| 7. | "Favorite Loop" | โตโงชิ มาโงเมะ | โตโงชิ มาโงเมะ | 3:19 |
| 8. | "Old Summer Days" | มาเอดะ จุง | อูเอสึ มิอุ | 2:33 |
| 9. | "Harmony" | โอริโตะ ชินจิ | โอริโตะ ชินจิ | 2:17 |
| 10. | "Worth Living" | โตโงชิ มาโงเมะ | โตโงชิ มาโงเมะ | 4:10 |
| 11. | "Young Lust" | โอริโตะ ชินจิ | โอริโตะ ชินจิ | 3:24 |
| 12. | "Dear Old Home (เปียโน)" | โอริโตะ ชินจิ | โอริโตะ ชินจิ | 4:13 |
| 13. | "Memories" | มาเอดะ จุง | อูเอสึ มิอุ | 2:34 |
| 14. | "Love Song (เปียโน)" | มาเอดะ จุง | ชิมิซุ ยูกิ | 3:21 |
| 15. | "Harmony With Sorrow" | โอริโตะ ชินจิ | โอริโตะ ชินจิ | 3:12 |
| 16. | "Life is like a Melody" (เนื้อร้อง: มาเอดะ จุง ขับร้อง: Lia) | มาเอดะ จุง | โตโงชิ มาโงเมะ | 5:25 |
| 17. | "Battle Tune" | โอริโตะ ชินจิ | โอริโตะ ชินจิ | 2:22 |
| 18. | "Destroyer" | โอริโตะ ชินจิ | โอริโตะ ชินจิ | 3:08 |
| 19. | "Resonator" | โอริโตะ ชินจิ | โอริโตะ ชินจิ | 1:35 |
| 20. | "Light colors (ฉบับสั้น)" (เนื้อร้อง: มาเอดะ จุง ขับร้อง: Lia) | โอริโตะ ชินจิ | ทาคาเสะ คาซูยะ | 2:36 |
| 21. | "Life is like a Melody (ฉบับสั้น)" (เนื้อร้อง: มาเอดะ จุง ขับร้อง: Lia) | มาเอดะ จุง | โตโงชิ มาโงเมะ | 3:46 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 69:14 |
การตอบรับ

อ้างจากอันดับระดับชาติเกี่ยวกับเกมบิโชโจะ ขายดีมากน้อยเพียงใดในญี่ปุ่น ช่วงแรกจำหน่ายของเกมโทโมโยะอาฟเตอร์ ฉบับวินโดวส์ขายดีเป็นอันดับ 1 และยังคงติดอันดับ 35 และ 36 ในช่วงระยะเวลาหนึ่งเดือน โทโมโยะอาฟเตอร์ ฉบับวินโดวส์ เป็นเกมที่ขายดีที่สุดเป็นอันดับ 8 ของเว็บไซต์ Getchu.com ใน ค.ศ. 2006 นิตยสารเกมของญี่ปุ่น PC News ได้รายงานว่า โทโมโยะอาฟเตอร์ ฉบับพีเอสทู เป็นเกมบิโชโจะที่ขายดีสูงสุดเป็นอันดับ 4 ใน ค.ศ. 2005 ขายได้ 49,226 หน่วย
ตัวอย่างของ RPG "Dungeons & Takafumis" ที่ปรากฏใน โทโมโยะอาฟเตอร์
ตัวอย่างบทสนทนาและบทบรรยายในโทโมโยะอาฟเตอร์ แสดงตัวละครหลักโทโมยะกำลังพูดกับโทโมโยะ ซึ่งปรากฏตัวในลักษณะที่ต่างออกไปจากในแคลนนาด
บาท

บาท ตามภาษาสันสกฤต पाद (ปาท, “หนึ่งในสี่”) ดังนั้น 4 บาทเป็นหนึ่งตำลึงในหน่วยเงินตรา หรือ โคลงหนึ่งบทมี 4 บาท เป็นต้น ในภาษาไทยอาจหมายถึง
ในระบบเงินตรา บาท เป็นสกุลเงินตราของประเทศไทย
ในหน่วยเวลา 1 บาท= 6 นาที ดังนั้น ใน 1 ชั่วโมง= คือ 10 บาท = 10 ช่วงเวลา ซึ่งเป็นการคำนวณเพื่อใช้ในการวางฤกษ์ของโหรโบราณในสมัยที่ระบบนาฬิกายังไม่แพร่หลาย โดยยังใช้วิธีการวัดเงาแดด และใช้นาฬิกา (กะโหลกมะพร้าวหรือกะลามะพร้าว ด้านที่มีรู) ลอยน้ำประกอบ
ในหน่วยการชั่งตวงวัด บาท เป็น หน่วยมาตราชั่งน้ำหนักโบราณของประเทศไทย มีค่าโดยประมาณเท่ากับน้ำหนักของมวลประมาณ 15.2 กรัม (15.16 ถึง 15.244 กรัม) ใช้เป็นหน่วยชั่งของโลหะมีค่ารวมถึงสมุนไพรในประเทศไทย
บาท - ส่วนหนึ่งของคำประพันธ์  มีขนาดรองจากบทหรือเท่ากับบท ขึ้นอยู่กับประเภทของร้อยกรอง
บาท - หมายถึงเท้า
ใช้เป็นคำราชาศัพท์ อาจประกอบกับคำอื่น เช่น ใต้ฝ่าละอองพระบาทเป็นสรรพนามบุรุษที่สอง บาทบริจาริกา หมายถึงพระภรรยาเจ้าที่เป็นสามัญชน
ทวิบาทและจตุบาท หมายถึง สัวต์สองเท้าและสี่เท้าตามลำดับ
บาท แปลว่าเส้นทาง หรือหลักการ เช่น อิทธิบาท 4 คือ หลักการไปสู่ความสำเร็จ
ดูเพิ่ม

บาต
บาตร
รักษ์สุดา สินวัฒนา

| รักษ์สุดา สินวัฒนา |
| --- | --- |
เกิด: 27 พฤศจิกายน พ.ศ. 2512 (55 ปี) รักษ์สุดา สินวัฒนา  สระบุรี ประเทศไทย
อาชีพ: นักแสดง
สังกัด: (2533 - 2540)  (2558 - ปัจจุบัน)
รักษ์สุดา สินวัฒนา เกิดเมื่อวันที่ 27 พฤศจิกายน พ.ศ. 2512 เป็นนักแสดงชาวไทยและเธอได้ตำแหน่งรองนางสาวไทยอันดับ 2 ประจำปี 2532 และเป็นตัวแทนสาวไทยไปประกวด miss flower queen 1990 ที่ โอซากะ ญี่ปุ่นได้รองอันดับ 2
ผลงาน

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2534 | กำแพงบุญ | อรุณฉาย (ป่าน) | ช่อง 7 |
| 2534 |  ละอองดาว | รุ้งเพชร | ช่อง 7 |
| 2535 | คุณหญิงนอกทำเนียบ | รัชนีฉาย | ช่อง 7 |
| 2535 | ละครเร่ | แววนภา | ช่อง 7 |
| 2535 | ลอดลายมังกร | วันทนา | ช่อง 7 |
| 2536 | วันนี้ที่รอคอย | บายศรี | ช่อง 7 |
| 2536 | อสูรเริงไฟ | มิ่งขวัญ | ช่อง 5 |
| 2536 | สุริยาที่รัก | อนงค์อร | ช่อง 9 |
| 2537 | เจ้านาง | เขมิกา | ช่อง 5 |
| 2537 | ดงดอกไม้ | ชิดสมัย | ช่อง 5 |
| 2537 | กามเทพเท้าเปล่า |  | ช่อง 5 |
| 2537 | สายรักสายสวาท | หม่อมปลื้ม​ ศุภคุณ​ / ปลื้ม​ สุขดี | ช่อง 3 |
| 2538 | เหมือนคนละฟากฟ้า | นงนิตย์ | ช่อง 3 |
| 2538 | พรหมไม่ได้ลิขิต | แคทรียา​ (เคที่)​ | ช่อง 3 |
| 2540 | รอยอดีต | สุรีย์ | ช่อง 7 |
| 2558 | จับกัง | รัชนี | ช่อง 7 |
ผลงาน > ละครสั้น

2535 ลูกเมียเก่า (ละครสั้นปากกาทอง) ช่อง 7
2537 จากฝัน สู่นิรันดร (ละครสั้นปากกาทอง) ช่อง 7
ผลงาน > ภาพยนตร์

2533 ปีศาจสงคราม
2533 บ้านผีปอบ 3
2534 สงครามเมีย
2534 สงครามผี
2534 ปอบหยิบ
2534 บ้านผีสิง
2534 พรายตานี
2534 ปอบผีทะเล้น ตอน กลิ้ง..งาบ..งาบ
2535 แรงรักพยาบาท
2536 สยองกึ๋นส์
2536 บ้านผีปอบ 9
2536 ตั๊กแตนผูกโบว์
2536 แดร็กคูล่ากับปอบ
2537 อาจารย์เฮง
2537 ดาวพระศุกร์
ผลงาน > มิวสิควิดีโอ

2534 More Than I Can Say ของ ฟอร์เอฟเวอร์
รางวัล

รองนางสาวไทยอันดับ 2 ประจำปี 2532
เดอะเบิร์ธเดย์~ทีอาโม~

"เดอะเบิร์ธเดย์~ที อาโม~" (ญี่ปุ่น: ザ・バースデイ ティ・アーモ; โรมาจิ: Za Basudei Ti Amo; ทับศัพท์: The Birthday~Ti Amo~) เป็นซิงเกิลที่ 28 ของเอ็กซ์ไซล์ ออกจำหน่ายวันที่ 24 กันยายน พ.ศ. 2551 โดยเป็นซิงเกิลฉลองครบ 7 ปีก่อตั้งวงเอกซ์ไซล์  โดยมีเพลง "Ti Amo" เป็นเพลงหลัก เปิดตัวโดยขึ้นชาร์ตออริกอนในอันดับที่ 1 ด้วยยอดขาย 171,435 แผ่นในสัปดาห์แรก เก็บถาวร 2008-10-04 ที่ เวย์แบ็กแมชชีน
ส่วนเพลง "ซูเปอร์ชายน์" ได้ร้องร่วมกับ VERBAL จากวง m-flo  เพลง "24karats" ได้ J Soul Brothers มาร้องแทนในส่วนของ Sowelu และเพลง "ยัวร์อายส์ออนลี~曖昧なぼくの輪郭~" ได้มีการเปลี่ยนทำนองใหม่และ TAKAHIRO ร้องแทนในส่วนของ SHUN ที่ลาออกจากวงไป
มิวสิกวิดีโอเพลง "ทีอาโม" ได้แบ่งเป็น 2 ตอน  โดยในตอนที่ 1 บรรจุอยู่ในดีวีดี  และตอนที่ 2 จะอยู่ในอัลบั้ม เอกซ์ไซล์บัลลาดเบสต์
ซิงเกิล "เดอะเบิร์ธเดย์~ทีอาโม~" ได้รับรางวัลพลาตินัมจาก RIAJ เป็นเวลา 1 ปี กับอีก 9 เดือนครั้งสุดท้ายในซิงเกิล "Lovers Again"
รายชื่อเพลง

Ti Amo
SUPER SHINE feat. VERBAL (m-flo)
24karats feat. J Soul Brothers and DOBERMAN INC
Your eyes only~曖昧なぼくの輪郭~
Ti Amo (Instrumental)
SUPER SHINE feat. VERBAL（m-flo） (Instrumental)
24karats feat. J Soul Brothers and DOBERMAN INC (Instrumental)
Your eyes only~曖昧なぼくの輪郭~ (Instrumental)
มิวสิกวิดีโอ

Ti Amo Chapter 1. (Video Clip)
Your eyes only~曖昧なぼくの輪郭~ (Video Clip)
การแสดงสด

2 ตุลาคม พ.ศ. 2551 - Music Japan - Ti Amo
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 24 กันยายน 2008 | ชาร์ตซิงเกิลออริกอนรายวัน | #1 | 7,949 |  |  |
| 24 กันยายน 2008 | ชาร์ตซิงเกิลออริกอนรายสัปดาห์ | #1 | 171,435 | 298,595 | 10 สัปดาห์ |
| 24 กันยายน 2008 | ชาร์ตซิงเกิลออริกอนรายเดือน | #1 | 262,877 | 303,936 |  |
| 24 กันยายน 2008 | ชาร์ตซิงเกิลออริกอนรายปี | #17 | 303,936 | 303,936 |  |
วิลเลียม เจมส์

| วิลเลียม เจมส์ |
| --- | --- |
เจมส์เมื่อปี 1903
เกิด: 11 มกราคม ค.ศ. 1842(1842-01-11) นครนิวยอร์ก สหรัฐ
เสียชีวิต: 26 สิงหาคม ค.ศ. 1910(1910-08-26) (68 ปี) แทมเวิร์ท สหรัฐ
ศิษย์เก่า: มหาวิทยาลัยฮาร์วาร์ด (MD)

ยุค: ศตวรรษที่ 19/ศตวรรษที่ 20
แนวทาง: จิตวิทยาตะวันตก
สำนัก: ปฏิบัตินิยม จิตวิทยาการหน้าที่ ประสบการณ์นิยมสุดโต่ง
สถาบัน: มหาวิทยาลัยฮาร์วาร์ด
ความสนใจหลัก: ปฏิบัตินิยม จิตวิทยา ปรัชญาศาสนา ญาณวิทยา ความหมาย
แนวคิดเด่น: Will to believe doctrine crisis of self-surrender pragmatic theory of truth radical empiricism James–Lange theory of emotion psychologist's fallacy brain usage theory soft determinism dilemma of determinism stream of consciousness James's theory of the self the term multiverse
 
วิลเลียม เจมส์ (อังกฤษ: William James; 11 มกราคม ค.ศ. 1842 – 26 สิงหาคม ค.ศ. 1910) เป็นนักปรัชญาและนักจิตวิทยาชาวอเมริกัน และเป็นนักการศึกษาคนแรกที่เปิดสอนหลักสูตรจิตวิทยา ในสหรัฐอเมริกา เจมส์ถือเป็นนักคิดชั้นนำในช่วงปลายศตวรรษที่ 19 หนึ่งในนักปรัชญาที่มีอิทธิพลมากที่สุดของสหรัฐอเมริกาและ "บิดาแห่งจิตวิทยาอเมริกัน"
เจมส์ได้ก่อตั้งสำนักปรัชญาที่เรียกว่า ปฏิบัตินิยม ร่วมกับชาลส์ แซนเดอส์ เพิร์ซ และยังได้รับการยกย่องว่าเป็นหนึ่งในผู้ก่อตั้งจิตวิทยาการหน้าที่ จากข้อมูลใน  Review of General Psychology ที่ตีพิมพ์ในปี ค.ศ. 2002 จัดอันดับเจมส์ให้เป็นนักจิตวิทยาที่มีชื่อเสียงมากที่สุดเป็นอันดับ 14 ของศตวรรษที่ 20 การสำรวจที่ตีพิมพ์ใน American Psychologist ในปี 1991 จัดอันดับชื่อเสียงของเจมส์ไว้ในอันดับที่สอง รองจากวิลเฮ็ล์ม วุนต์ ซึ่งได้รับการยกย่องอย่างกว้างขวางว่าเป็นผู้ก่อตั้งจิตวิทยาเชิงทดลอง เจมส์ยังพัฒนาแนวคิดทางปรัชญาที่เรียกว่า ประสบการณ์นิยมสุดโต่ง
ลูสยัวร์ไมด์

| "LOSE YOUR MIND feat>  Yutaka Furukawa from DOPING PANDA".เพลงโดยโบอา.จากอัลบั้มTHE FACE |
| --- | --- |
ด้านเอ: "LOSE YOUR MIND feat. Yutaka Furukawa from DOPING PANDA"
ด้านบี: "Smile Again"
วางจำหน่าย: 12 ธันวาคม พ.ศ. 2550
บันทึกเสียง: พ.ศ. 2550
แนวเพลง: เจ-ป็อป
ค่ายเพลง: เอเว็กซ์ แทร็กซ์
ลูซ ยัวร์ มายด์ (ญี่ปุ่น: るーずゆあまいんど ふぃーちゃりんぐ ゆたかふるかわ ふろむ どーぴんぐぱんだ; โรมาจิ: LOSE YOUR MIND feat. Yutaka Furukawa from DOPING PANDA) เป็นซิงเกิลที่ 24 ของโบอา  เป็นแม็กซี่ซิงเกิลที่ประกอบด้วยเพลงหน้าเออย่าง LOSE YOUR MIND โดยร่วมร้องกับยูทากะ ฟุรุคาวะแห่งวง DOPING PANDA และเพลงหน้าบีอย่างเพลง Smlie Again วางจำหน่ายวันที่ 12 ธันวาคม พ.ศ. 2550  โดยซิงเกิลนี้เปิดตัวในอันดับที่ 5 ของออริกอนชาร์ต  ด้วยยอดขาย 18,814 แผ่น
เพลง Smile Again เป็นเพลงประกอบรายการโดโย ไวด์ เกคิโจ ทางช่องทีวีอาซาฮี
รายชื่อเพลง

LOSE YOUR MIND feat.Yutaka Furukawa from DOPING PANDA
Smile again
LOSE YOUR MIND feat.Yutaka Furukawa from DOPING PANDA (instrumental)
Smile again (instrumental)
มิวสิกวิดีโอ

LOSE YOUR MIND feat.Yutaka Furukawa from DOPING PANDA Music Clip
LOSE YOUR MIND feat.Yutaka Furukawa from DOPING PANDA Music Clip Making
การแสดงสด

24 พฤศจิกายน พ.ศ. 2550 - Music Fair21 - "LOSE YOUR MIND"
7 ธันวาคม พ.ศ. 2550 - Music Station - "LOSE YOUR MIND"
15 ธันวาคม พ.ศ. 2550 - Music Japan - "LOSE YOUR MIND"
16 ธันวาคม พ.ศ. 2550 - CDTV - "LOSE YOUR MIND"
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 12 ธันวาคม 2007 | Oricon Daily Singles Chart | #5 |  |  |  |
| 12 ธันวาคม 2007 | Oricon Weekly Singles Chart | #6 | 18,814 | 22,961 | 6 สัปดาห์ |
| 12 ธันวาคม 2007 | Oricon Monthly Singles Chart |  |  | 28,128 |  |
| 12 ธันวาคม 2007 | Oricon Yearly Singles Chart |  |  | 28,128 |  |
ฟ่าน จงเหยียน

| ฟ่าน จงเหยียน |
| --- | --- |

เกิด: 1 ตุลาคม ค.ศ. 989(989-10-01)
ถึงแก่กรรม: 19 มิถุนายน ค.ศ. 1052(1052-06-19) (62 ปี)
สุสาน: อี้ชวน มณฑลเหอหนาน 34°29′32″N 112°32′53″E﻿ / ﻿34.49222°N 112.54806°E﻿ / 34.49222; 112.54806
ตำแหน่ง: อัครมหาเสนาบดีแห่งราชวงศ์ซ่ง
ฟ่าน จงเหยียน (จีน: 范仲淹; 1 ตุลาคม 989 – 19 มิถุนายน 1052) เป็นกวี ขุนนาง นักปรัชญา นักเขียน นักยุทธศาสตร์การทหารชาวจีน และราชบัณฑิตที่มีชื่อเสียงของราชวงศ์ซ่งเหนือ หลังจากรับราชการในราชสำนักมาหลายสิบปี ฟ่านก็ได้รับแต่งตั้งให้เป็นอัครมหาเสนาบดีแห่งจักรวรรดิซ่ง การเผยแพร่ปรัชญา การศึกษา และการเมืองของฟ่าน ยังคงมีอิทธิพลมาจนถึงทุกวันนี้ และงานเขียนของเขายังคงเป็นองค์ประกอบหลักของวรรณกรรมจีน
กฎอัยการศึกในประเทศโปแลนด์ พ.ศ. 2524 – 2526

รถถังที 55 เอ เคลื่อนที่ไปยังพอซนาน
ตำรวจปราบจลาจลเคลื่อนกำลัง
แบบจำลองการตั่งด่านของทหารโปแลนด์
กฎอัยการศึกในประเทศโปแลนด์ (โปแลนด์: Stan wojenny w Polsce; อังกฤษ: Martial law in Poland) หมายถึง ช่วงระหว่างวันที่ 13 ธันวาคม 2524 ถึง 22 กรกฎาคม 2526 เมื่อรัฐบาลคอมมิวนิสต์อำนาจนิยมแห่งสาธารณรัฐประชาชนโปแลนด์จำกัดชีวิตปกติอย่างรุนแรงโดยการใช้กฎอัยการศึกเพื่อพยายามกำราบคู่แข่งทางการเมือง นักกิจกรรมค้านหลายพันคนถูกจำคุกโดยปราศจากข้อหาและมีผู้เสียชีวิตถึง 100 คน แม้มีการเลิกกฎอัยการศึกในปี 2526 นักโทษการเมืองจำนวนมากก็ยังไม่ได้รับการปล่อยตัวจนมีการนิรโทษกรรมทั่วไปในปี 2529
การประกาศ

พลเอกแห่งกองทัพโปแลนด์ วอยแชค ยารูแซลสกี และ คณะหารือทหารช่วยให้ชาติพ้นภัย (โปแลนด์: Wojskowa Rada Ocalenia Narodowego, WRON) ประกาศแทรกแซงการเดินประท้วงของโซลิดาริตีที่นำโดย แลค เวาแองซา
เวลา 6 นาพิกา วอยแชค ยารูแซลสกี อ่านประกาศกฎอัยการศึก ทางทีวีพี 1
หนังสือเพิ่มเติม

Leopold Labedz, Poland Under Jaruzelski: A Comprehensive Sourcebook on Poland During and After Martial Law
George Sanford, Military Rule in Poland: The Rebuilding of Communist Power, 1981-1983
แหล่งข้อมูลอื่น

Solidarity and Martial Law in Poland: 25 Years Later, National Security Archive
Martial Law in Poland 1981-1983 เก็บถาวร 2011-01-12 ที่ เวย์แบ็กแมชชีน
Martial Law in Poland เก็บถาวร 2008-01-05 ที่ เวย์แบ็กแมชชีน
Martial Law in Poland 1981 เก็บถาวร 2016-03-03 ที่ เวย์แบ็กแมชชีน
on-line Wystawa Fotografii z lat 1979- 89 เก็บถาวร 2012-07-23 ที่ เวย์แบ็กแมชชีน
Video of Jaruzelski declaring martial law, TVP/YouTube
Photo Gallery by zyziza at pbase.com
ผู้นำโปแลนด์ ยารูแซลสกี อ่านประกาศกฎอัยการศึกทางโทรทัศน์แห่งประเทศโปแลนด์ ในวันที่ 13 ธันวาคม พ.ศ. 2524
สนธิสัญญาสันติภาพออสเตรเลีย–ไทย

สำหรับความหมายอื่น ดูที่ สนธิสัญญากรุงเทพฯ (แก้ความกำกวม)
| --- | --- |
ประเภท: สนธิสัญญาสันติภาพ
วันลงนาม: 3 เมษายน พ.ศ. 2489
ที่ลงนาม: จังหวัดพระนคร
เงื่อนไข: ทั้งสองประเทศให้สัตยาบัน
ภาคี:  ออสเตรเลีย    ไทย
สนธิสัญญาสันติภาพออสเตรเลีย–ไทย หรือชื่อเต็มว่า ความตกลงสันติภาพฉบับที่สุดระหว่างรัฐบาลแห่งสยามกับรัฐบาลแห่งออสเตรเลีย ลงนามในจังหวัดพระนครเมื่อวันที่ 3 เมษายน พ.ศ. 2489 เป็นการยุติสงครามโลกครั้งที่สองระหว่างทั้งสองประเทศ และนับเป็นเอกสารที่แสดงออกถึงอำนาจอธิปไตยและเอกราชในกิจการต่างประเทศของออสเตรเลียหลังบทกฎหมายแห่งเวสต์มินสเตอร์มีผลใช้บังคับในปี 2485
การเจรจา

ในเดือนตุลาคม 2488 รัฐบาลชีฟลีย์ส่งพลโท อัลเลน เจ. อีสต์แมนแห่งกองทัพบกสหรัฐเป็นผู้แทนไปยังจังหวัดพระนครซึ่งฝ่ายสัมพันธมิตรยึดครองอยู่ในเวลานั้น เจ. ซี. อาร์. พราวด์ ผู้แทนการเมืองออสเตรเลียในสิงคโปร์ สรุปจุดยืนของรัฐบาลในเรื่องสันติภาพกับประเทศไทยเมื่อเขาแนะนำอีสต์แมนว่า "การเสียชีวิตของเชลยศึกชาวออสเตรเลียจำนวนมากในสยามเป็นข้อเท็จจริงที่เราไม่อาจเพิกเฉยได้" บริเตนเสนอให้ออสเตรเลียเจรจาสนธิสัญญาสันติภาพของตนเองกับประเทศไทย และยกฐานะอีสต์แมนเป็นอัครราชทูตประจำประเทศไทยชั่วคราว แต่ตัดสินใจยังไม่สถาปนาความสัมพันธ์ทางทูตอย่างเป็นทางการกับรัฐที่ออสเตรเลียถือว่ายังทำสงครามกันอยู่ อีสแมนได้รับแต่งตั้งเป็นกงสุลและเข้าร่วมการเจรจาระหว่างบริเตนกับไทย ณ สิงคโปร์ แม้ก่อนได้รับพระบรมราชานุญาตแต่งตั้งให้ดำรงตำแหน่งกงสุล ทั้งนี้ด้วยเหตุว่าไทยไม่เคยยอมรับสถานะสงครามกับออสเตรเลียอย่างเป็นทางการ จึงถือว่าสนธิสัญญากับออสเตรเลียเป็นประเด็นเทคนิคเท่านั้น ออสเตรเลียตั้งเงื่อนไขว่าไทยยุติสถานะสงครามกับบริเตนและยอมรับเงื่อนไขสันติภาพของบริเตน และยืนกรานให้มีการพิจารณาคดีผู้สนับสนุนญี่ปุ่น และค่าปฏิกรรมในเรื่องเหมืองดีบุก
หลังความตกลงสมบูรณ์แบบ อีสต์แมนแลกเปลี่ยนบันทึกกับผู้เจรจาฝ่ายไทย คือ พระวรวงศ์เธอ พระองค์เจ้าวิวัฒนไชย โดยยืนยันว่าสนธิสัญญาอีกฉบับกับออสเตรเลียจะมีการลงนามภายในวันที่ 3 เมษายน รัฐบาลออสเตรเลียในกรุงแคนเบอร์พิจารณาถอนตัวเขากลับ ณ จุดนั้น แต่เขากระตุ้นให้รั้งตำแหน่งจนกว่ากระบวนการตัดสินค่าสินไหมทดแทนแล้วเสร็จ เขายังไม่ถอนตัวจนมีการแลกเปลี่ยนให้สัตยาบันสนธิสัญญาฯ ในเดือนพฤษภาคม ต่อมาในปี 2493 ไทยตกลงจ่ายค่าชดเชย 6 ล้านปอนด์แก่รัฐบาลบริเตนและออสเตรเลียสำหรับความเสียหายยามสงครามต่อการทำธุรกิจเหมืองดีบุกของทั้งสองประมาณ ส่วนออสเตรเลียได้ส่วนแบ่งเกิน 1 ล้านปอนด์เล็กน้อย
บรรณานุกรม

Thīrawit, Khīan [Khien Theeravit] (1979). Australian–Thai Relations: A Thai Perspective. Occasional Paper No. 58. Singapore: Institute of Southeast Asian Studies. OCLC 22409046.
Battersby, Paul (2000). "An Uneasy Peace: Britain, the United States and Australia's Pursuit of War Reparations from Thailand, 1945–1952". Australian Journal of International Affairs. 54 (1): 15–31. doi:10.1080/00049910050007014. ISSN 1035-7718. S2CID 153688878.
กติกาสัญญาไม่รุกรานกันระหว่างอังกฤษ–ไทย

สำหรับความหมายอื่น ดูที่ สนธิสัญญากรุงเทพฯ (แก้ความกำกวม)
| --- | --- |
วันลงนาม: 12 มิถุนายน พ.ศ. 2483
ที่ลงนาม: กรุงเทพมหานคร
วันมีผล: 31 สิงหาคม พ.ศ. 2483
ภาคี:   ไทย   สหราชอาณาจักร 
ภาษา: ไทยและอังกฤษ
กติกาสัญญาไม่รุกรานกันระหว่างอังกฤษ–ไทย (อังกฤษ: Anglo-Thai Non-Aggression Pact) เป็นสนธิสัญญาระหว่างสหราชอาณาจักรกับไทย ซึ่งได้มีการลงนามสนธิสัญญาฉบับนี้ที่กรุงเทพมหานครเมื่อวันที่ 12 มิถุนายน พ.ศ. 2483
มีการแลกเปลี่ยนสัตยาบันสารกัน ณ กรุงเทพฯ ในวันที่ 31 สิงหาคม พ.ศ. 2483 และสนธิสัญญามีผลบังคับใช้ในวันเดียวกัน มันถูกกำหนดให้ยังคงใช้บังคับเป็นเวลาห้าปี เว้นแต่จะขยายออกไป สนธิสัญญานี้ได้รับการจดทะเบียนในสนธิสัญญาสันนิบาตชาติเมื่อวันที่ 6 มิถุนายน พ.ศ. 2484
สนธิสัญญานี้ได้สิ้นสุดลง เมื่อประเทศไทยได้ประกาศสงครามกับสหราชอาณาจักร ในวันที่ 25 มกราคม พ.ศ. 2485
ดูเพิ่ม

สนธิสัญญาไทย–ญี่ปุ่น (พ.ศ. 2483)
แหล่งข้อมูลอื่น

Text of the non-aggression pact
Announcement in the British Parliament about the conclusion of the treaty เก็บถาวร 2022-12-04 ที่ เวย์แบ็กแมชชีน
| ด ค กประวัติศาสตร์การทูตในช่วงสงครามโลกครั้งที่สอง |
| --- | --- |
การประชุม:  U.S.-British Staff Conference (1941)  First Inter-Allied Meeting (1941)  การประชุมแอตแลนติก (1941)  Second Inter-Allied Meeting (1941)  การประชุมมอสโกครั้งที่ 1 (1941)  การประชุมอาร์เคเดีย (1941–1942)  การประชุมวอชิงตันครั้งที่ 2 (1942)  การประชุมมอสโกครั้งที่ 2 (1942)  การประชุมกาซาบล็องกา (1943)  Adana Conference (1943)  การประชุมวอชิงตันครั้งที่ 3 (1943)  การประชุมควิเบกครั้งที่ 1 (1943)  การประชุมมอสโกครั้งที่ 3 (1943)  การประชุมไคโร (1943)  การประชุมมหาเอเชียบูรพา (1943)  การประชุมเตหะราน (1943)  การประชุมไคโรครั้งที่ 2 (1943)  Commonwealth Prime Ministers' Conference (1944)  การประชุมเบรตตันวูดส์ (1944)  การประชุมดัมบาร์ตันโอคส์ (1944)  การประชุมควิเบกครั้งที่ 2 (1944)  การประชุมมอสโกครั้งที่ 4 (1944)  การประชุมมอลตา (1945)  การประชุมยอลตา (1945)  การประชุมสหประชาชาติว่าด้วยองค์การระหว่างประเทศ (1945)  การประชุมพ็อทซ์ดัม (1945) 
แถลงการณ์ และสนธิสัญญา:  ความตกลงมิวนิก (1938)  กติกาสัญญาโมโลตอฟ–ริบเบินทร็อพ (1939)  กติกาสัญญาเหล็ก (1939)  กติกาสัญญาไม่รุกรานกันระหว่างอังกฤษ–ไทย (1940)  Destroyers for Bases Agreement (1940)  Franco-Italian Armistice (1940)  สนธิสัญญาสันติภาพมอสโก (1940)  กติกาสัญญาไตรภาคี (1940)  Declaration of St James's Palace (1941)  Anglo-Soviet Agreement (1941)  Armistice of Saint Jean d'Acre (1941)  กฎบัตรแอตแลนติก (1941)  German–Turkish Treaty of Friendship (1941)  Paris Protocols (1941)  Anglo-Soviet Treaty of 1942 (1942)  Declaration by United Nations (1942)  การสงบศึกกัสซีบีเล (1943)  Cairo Declaration (1943)  ปฏิญญามอสโก (1943) แถลงการณ์สี่ชาติ  Sino-American Treaty for the Relinquishment of Extraterritorial Rights in China (1943)  Sino-British Treaty for the Relinquishment of Extra-Territorial Rights in China (1943)  การสงบศึกมอสโก (1944)  กฎบัตรเนือร์นแบร์ค (1945)  ความตกลงพ็อทซ์ดัม (1945)  ปฏิญญาพ็อทซ์ดัม (1945)  กฎบัตรสหประชาชาติ (1945)  สนธิสัญญาสันติภาพปารีส (1947)  สนธิสัญญาซานฟรานซิสโก (1951) 
องค์การ:  Anglo-French Supreme War Council  Sino-American Cooperative Organization  คณะกรรมการที่ปรึกษาแห่งยุโรป  Council of Foreign Ministers 
เกี่ยวข้อง:  ตราสารยอมจำนนของเยอรมนี  ตราสารยอมจำนนของญี่ปุ่น
โรงพยาบาลพระจอมเกล้า

| โรงพยาบาลพระจอมเกล้า |
| --- | --- |
Phra Chom Klao Hospital


ประเภท: โรงพยาบาลทั่วไป
ที่ตั้ง: ถนนรถไฟ ตำบลคลองกระแชง อำเภอเมืองเพชรบุรี จังหวัดเพชรบุรี
ข้อมูลทั่วไป
ก่อตั้ง: พ.ศ. 2491
สังกัด: กระทรวงสาธารณสุข
ผู้อำนวยการ: นายแพทย์พิเชษฐ พัวพันกิจเจริญ
จำนวนเตียง: 442 เตียง
เว็บไซต์: www.phrachomklao.go.th
โรงพยาบาลพระจอมเกล้า (อักษรโรมัน : Phra Chom Klao Hospital) เป็นโรงพยาบาลประจำจังหวัดเพชรบุรี ตั้งอยู่ที่ถนนรถไฟ ตำบลคลองกระแชง อำเภอเมืองเพชรบุรี จังหวัดเพชรบุรี มีขนาดความจุเตียงไข้ใน 442 เตียง
ประวัติ

ในรัชสมัยของพระบาทสมเด็จพระจอมเกล้าเจ้าอยู่หัว รัชกาลที่ 4 พระองค์ทรงโปรดประพาสเมืองเพชร พระองค์ได้ทรงสร้างพระราชวังเพื่อใช้เป็นที่ประทับเพื่อเสด็จมาเมืองเพชรใช้ชื่อว่า ”พระราชวังพระนครคีรี”  ซึ่งถือเป็นพระราชวังที่สร้างบนภูเขาแห่งแรกของประเทศไทย และใน พ.ศ. 2404 พระองค์ได้ทรงโปรดให้คณะมิชชันนารีนิกายโปรเตสเต้นส์ เข้ามาเผยแพร่ศาสนา ก่อตั้งโรงเรียนและทำการรักษาผู้เจ็บป่วยด้วยวิธีการแพทย์แผนปัจจุบัน นายแพทย์ซามูเอ เรโนลด์เฮ้าส์ เป็นแพทย์จากคณะมิชชันนารีคนแรกที่มาตั้งสำนักงานมิชชันนารี  และทำการรักษาผู้ป่วยในจังหวัดเพชรบุรี
ต่อมาในปี พ.ศ. 2423 จังหวัดเพชรบุรีก็ได้มีโรงพยาบาลที่ทำการรักษาแบบแผนปัจจุบัน ซึ่งถือได้ว่าเป็นโรงพยาบาลมิชชันนารีแห่งแรกของประเทศไทย ณ บริเวณวัดไชยสุรินทร์(วัดน้อย) ตั้งอยู่ในเขตเทศบาลเมืองเพชรบุรี โดยมีนายแพทย์ อี.เอ สาติรช เป็นผู้ดูแลคณะแพทย์มิชชันนารี จำนวน 11 คน ที่ผลัดเปลี่ยนกันมาปฏิบัติงาน  กิจการของโรงพยาบาลมิชชันนารีแห่งนี้ได้เปิดดำเนินการกระทั่งปี 2477 ก็ได้ปิดกิจการลงโดยไม่ทราบสาเหตุ
พ.ศ. 2472 สถานีเอื้อนอนามัยของสภากาชาดสยาม(เอื้อนอนามัย) ได้ก่อจั้งขึ้นด้วยเงินกองมรดกของเจ้าจอมเอื้อนในพระจุลจอมเกล้าเจ้าอยู่หัว(รัชกาลที่ 5) (ซึ่งเป็นบุตรีของเจ้าพระยาสุรพันธ์พิสุทธิ์(เทศ บุนนาค) เจ้าเมืองเพชร ใน พ.ศ. 2401-2437) และเงินสมทบจากการแสดงละครการกุศลของข้าราชการในสมัยนั้น ปัจจุบันสถานีเอื้อนอนามัยหรือสถานีกาชาดที่ 8 ก็ยังเปิดดำเนินการอยู่  พ.ศ. 2478 ก็ได้มีการสร้างสุขศาลาก้านเกตุมณี    ซึ่งปัจจุบันมีชื่อว่า  ศูนย์บริการสาธารณสุขเทศบาลเมืองเพชรบุรี ปัจจุบันอยู่ในความดูแลของเทศบาลเมืองเพชรบุรี
โรงพยาบาลเพชรบุรี  ได้ก่อสร้างขึ้นในปี พ.ศ. 2491   โดยการนำของพระสมัครสโมสร(เสงี่ยม สมัครสโมสร)   ซึ่งดำรงตำแหน่งเป็นผู้ว่าราชการจังหวัด   ร่วมกับคณะกรรมการจังหวัดได้ร่วมมือกันจัดตั้งองค์กรการกุศล   ชักชวนข้าราชการ   พ่อค้า   คหบดี   ตลอดจนประชาชน ได้ร่วมบริจาคเงิน   เพื่อนำไปสมทบกับงบประมาณของกระทรวงสาธารณสุข   ในสมัยพระบำราศโรคาพาฬห์ (สาธารณสุขจังหวัด ในขณะนั้น)  สร้างบนที่ดินทรัพย์สินส่วนพระมหากษัตริย์ริมทางรถไฟสายใต้ ใกล้สถานีรถไฟเพชรบุรี และเขาพนมขวด  ในอดีตชาวบ้านบางคนอาจเรียก โรงพยาบาลเขาพนมขวดและร่วมเป็นคณะกรรมการควบคุมการก่อสร้างจนแล้วเสร็จในปี พ.ศ. 2492 โรงพยาบาลเพชรบุรี เป็นส่วนราชการภูมิภาคในสังกัดของกรมการแพทย์
โรงพยาบาลเพชรบุรี ในปี พ.ศ. 2532 พระบาทสมเด็จพระเจ้าอยู่หัวภูมิพลอดุลยเดช พระราชทานพระบรมราชานุญาต ให้อัญเชิญพระนามาภิไธยของพระบาทสมเด็จพระจอมเกล้าเจ้าอยู่หัว เป็นชื่อโรงพยาบาลว่า  "โรงพยาบาลพระจอมเกล้า จังหวัดเพชรบุรี" (Phra Chom Klao Hospital, Phetchaburi Province ) เมื่อวันที่ 2 มีนาคม พ.ศ. 2532 
เพื่อเป็นอนุสรณ์สถานลำลึกถึงพระบาทสมเด็จพระจอมเกล้าเจ้าอยู่หัว ที่ทรงประกอบกิจคุณูประการ อันเป็นประโยชน์แก่ประเทศชาติ โดยเฉพาะจังหวัดเพชรบุรีเป็นอย่างยิ่ง
วันที่ 19 ธันวาคม พ.ศ. 2563 นายแพทย์ ชุมพล เดชะอำไพ ผู้อำนวยการโรงพยาบาลถูกคนร้ายยิงด้วยอาวุธปืนเสียชีวิตในการนี้ได้พระราชทานโกศ​พระราชทานเพลิงศพ
สถานฝึกปฏิบัติ

ศูนย์ศึกษาต่อเนื่องทางเภสัชศาสตร์ คณะเภสัชศาสตร์ มหาวิทยาลัยศิลปากร  รหัสสถาบันสมทบ 009
โรงพยาบาลพระจอมเกล้าเป็นที่สถานฝึกปฏิบัติของนักศึกษาพยาบาลของวิทยาลัยพยาบาลพระจอมเกล้า จังหวัดเพชรบุรี
บริการและคลินิกต่าง ๆ ของโรงพยาบาลพระจอมเกล้า

| --- | --- |
 ตรวจโรคทั่วไป  คลินิกนอกเวลาราชการ  คลินิกประกันสังคม  คลินิกศัลยกรรม  คลินิกกระดูกและข้อ  คลินิกเบาหวานและต่อมไร้ท่อ  คลินิกหัวใจ และความดันโลหิตสูง  คลินิกวัณโรคและโรคปอด  คลินิกโรคไต  คลินิกโรคทางเดินอาหาร:  คลินิกนรีเวชและวางแผนครอบครัว  คลินิกฝากครรภ์  คลินิกกุมารเวชกรรม  คลินิกสุขภาพเด็กดี  คลินิกจักษุ  คลินิกโรคผิวหนัง  คลินิกทันตกรรม  คลินิกทันตกรรมนอกเวลา  บริการให้คำปรึกษาโรคจิต ยาเสพติดและโรคเอดส์  บริการให้คำปรึกษาสุขภาพทั่วไป